Hans Soosaar (vallasekretär)

Hans Soosaar (19. juuli 1870 Laane-Suki talu, Viljandi vald – 20. veebruar 1926 Viljandi) oli Eesti omavalitsusametnik.

Õppinud Viljandi kihelkonnakoolis, oli Hans Soosaar 1892–1894 Pajusi valla kohtukirjutaja, 1894–1900 Viiratsi ja Vana-võidu valla ning 1900. aastast kuni surmani Viljandi valla vallakirjutaja.

Ta oli ka Viljandi linnavolikogu liige majaomanikkude rühma poolt, maakonna hoolekandekohtu liige, Eesti üleriiklise vallasekretäride seltsi ja selle Viljandi osakonna juhatuse liige.

"Oma ametialal oli kadunu asjatundlik ja rahvale alati vastutulelik ja sellepärast kõigist lugupeetud. Seda tõendab kõige paremini tema kauaaegne teenistus viimasel ametikohal."

Kategooria:Eesti omavalitsusametnikud
Kategooria:Viljandi linnavolikogu liikmed
Kategooria:Liivimaa inimesed
Kategooria:Viljandi vanale kalmistule maetud
Kategooria:Sündinud 1870
Kategooria:Surnud 1926